Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11809

2. 3. 4. 1. Figyelmeztetés az átesésre Amikor a repülőgép akár egyenesből történő megközelítést, akár fordulóból történő repülést hajt végre miközben az összes hajtómű működik, vagy ha egy hajtómű-egysége üzemképtelen és az áteséshez közeledik, a pilótának világos és jellegzetes figyelmeztetést kell kapnia, melynek nyilvánvalónak kell lennie az összes lehetséges konfigurációban és teljesítmény mellett, kivéve azokat, amelyeket nem kell lényegesnek tekinteni a biztonságos repüléshez. Az átesésre történő figyelmeztetésnek és a repülőgép egyéb jellemzőinek olyanoknak kell lenniük, hogy a pilóta az átesés-jelzés kezdete után a repülőgép teljes kormányozhatóságának fenntartásához képes legyen az átesés bekövetkezését megakadályozni anélkül, hogy a hajtómű teljesítményét változtatná.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes